TV-kanalen melder at United er blitt enig med Torino om en overgangssum for Darmian. Den skal visstnok ligge på 18 millioner euro, som tilsvarer cirka 162 millioner kroner.
Matteo Darmian er et AC Milan-produkt, men har spilt i Torino siden 2011. Han beskrives som en allsidig back, som kan spille både på høyre og venstre side eller som midtstopper.
Det meste tyder imidlertid på at van Gaal henter Darmian for å bruke ham som høyreback. Nederlenderen har ikke hatt spesielt sto tiltro til skadeplagede Rafael, mens Antonio Valencia - som spilte en del som vingback sist sesong - har åpenbare mangler defensivt.